smcproject/ml-wiki-sentences huggingface dataset:
ശരീരത്തിന് കറുപ്പു ചുവപ്പും നിറവും ചിറകിൽ വലിയ ഒരു കറുത്ത പാടുമുള്ള അരുവിയൻ കുടുംബത്തിൽ ഉള്ള ഒരിനം സൂചിത്തുമ്പിയാണ് തെക്കൻ അരുവിയൻ ( ശാസ്ത്രീയനാമം : Euphaea cardinalis ) .
ആൺതുമ്പികളുട തവിട്ടു നിറത്തിലുള്ള ചുണ്ടും, ചുവന്ന കാലുകളും ചിറകിലെ വലിയ കറുത്ത പാടും മറ്റു അരുവിയന്മാരുമായി തിരിച്ചറിയുവാൻ സഹായിക്കുന്നു.
പശ്ചിമഘട്ടത്തിൽ പാലക്കാടിന് തെക്കോട്ടു മാത്രമേ ഇവയെ കാണാറുള്ളു.
ഉൾക്കാടുകളിൽ പ്രത്യേകിച്ച് ഉയർന്ന വനമേഖലകളിലെ അരുവികളിലെ തുറസ്സായ ഇടങ്ങളിൽ കാണപ്പെടുന്നു.
കണ്ണുകൾക്ക് കടും തവിട്ടു നിറവും കീഴ്ഭാഗം മങ്ങിയ മഞ്ഞയുമാണ്.
ഉരസ്സിന് കറുപ്പിൽ മഞ്ഞ വരകളും, കീഴ് പകുതിയിൽ മഞ്ഞയിൽ കറുത്ത ചെറിയ പൊട്ടുകളുമുണ്ട്.
ചുവന്ന നിറമുള്ള കാലുകളുടെ അവസാന ഖണ്ഡങ്ങൾക്ക് കറുപ്പ് നിറമാണ്.
ഉരുണ്ടതും നീളമുള്ളതുമായ ഉദരത്തിന് ചുവപ്പു നിറവും അഗ്രഭാഗങ്ങൾ കറുത്തതുമാണ്.
സുതാര്യമായ നീളമുള്ള ചിറകാണ് ഇവയ്ക്കുള്ളത്.
പിൻ ചിറകിൽ പകുതി മുതൽ അഗ്രഭാഗം വരെ കറുത്തതായിരിക്കും.
മുൻ ചിറകുകൾക്ക് പിൻ ചിറകിനെക്കാൾ നീളം കൂടുതലായിരിക്കും.
പിൻ ചിറകുകൾ തുറക്കുമ്പോൾ കറുത്ത ഭാഗങ്ങളിൽ തിളങ്ങുന്ന ചുവപ്പ് നിറം കാണാം.
ഉരസ്സിനും ഉദരത്തിനും കടും തവിട്ടു നിറവും അതിൽ പച്ച കലർന്ന മങ്ങിയ മഞ്ഞ വരകളും കലകളുമുണ്ട്.
സുതാര്യമായ ചിറകിനു നേരിയ തവിട്ടുനിറമുണ്ട്.
പറന്നു വന്നിരുന്ന ഉടനെയും അപകട സൂചനയുള്ളപ്പോഴും ചിറകുകൾ വിരിച്ച് പിൻ ചിറകുകളിലെ തിളങ്ങുന്ന ചുവപ്പ് നിറം കാണിക്കാറുണ്ട്.
പെൺതുമ്പികൾ ജലാശയത്തിനരികിൽ പൊക്കമുള്ള ചെടികളിൽ മാറി മാറി ഇരിക്കാറാണ് പതിവ്.
ചിലപ്പോൾ ഇവ കൂട്ടമായും കാണാറുണ്ട്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ തെക്കൻ അരുവിയൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
തെക്കൻ അരുവിയൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
നവ്വാട്ടിൽ ഇംഗ്ലീഷ് വിലാസം https://ml.wikipedia.org/wiki/Nahuatl
യൂട്ടോ-ആസ്ടെക്കൻ ഭാഷാഗോത്രത്തിന്റെ നവ്വാൻ ശാഖയിൽ പെട്ട ഭാഷകളുടേയും ഉപഭാഷകളുടേയും കൂട്ടമാണ് നവ്വാട്ടിൽ (Nahuatl).
ഏറെയും മദ്ധ്യ-മെക്സിക്കോയിൽ ജീവിക്കുന്ന പതിനഞ്ചു ലക്ഷത്തോളം വരുന്ന നവ്വാ ജനത ഈ ഭാഷകൾ സംസാരിക്കുന്നു.
നവ്വാൻ ഭാഷകളെല്ലാം മദ്ധ്യ അമേരിക്കയിൽ പിറന്നവയാണ്.
പൊതുവർഷം ഏഴാം ശതകം മുതലെങ്കിലും നവ്വാട്ടിൽ ഭാഷ ഉപയോഗത്തിലിരുന്നു.
മദ്ധ്യ അമേരിക്കൻ ചരിത്രത്തിലെ ക്ലാസിക്കൽ യുഗത്തിനു ശേഷമുള്ള കാലത്ത് ഇന്നത്തെ മദ്ധ്യ മെക്സിക്കോയുടെ അധിപന്മാരായിരുന്ന ആസ്ടെക് ജനതയുടെ ഭാഷ ആയിരുന്നു അത്.
സ്പെയിനിന്റെ അധിനിവേശാരംഭത്തിനു മുൻപുള്ള നൂറ്റാണ്ടുകളിൽ മെക്സിക്കോ മുഴുവൻ പരന്നു കിടന്ന ആസ്ടെക് സാമ്രാജ്യത്തിന്റെ പ്രതാപം, സാമ്രാജ്യത്തിന്റെ തലസ്ഥാനമായ ടെനോച്ച്ടിറ്റ്ലാനു ചുറ്റുമുള്ള പ്രദേശങ്ങളിലെ നാട്ടുഭാഷയെ മദ്ധ്യ അമേരിക്കയിലെ മാനകഭാഷയാക്കി.
അധിനിവേശത്തെ തുടർന്നുണ്ടായ ലത്തീൻ അക്ഷരമാലയുടെ പ്രചാരം, നവ്വാട്ടിൽ ഭാഷയ്ക്ക് ഒരു ലിഖിതസാഹിത്യം ഉണ്ടാകാനും അവസരമൊരുക്കി.
അതിന്റെ ഫലമായി 16, 17 നൂറ്റാണ്ടുകളിൽ ദിനവൃത്താന്തങ്ങളും, വ്യാകരണങ്ങളും, കാവ്യങ്ങളും, ഭരണസംബന്ധമായ കൃതികളും ഉൾപ്പെടെ ഒട്ടേറെ രചനകൾ ആ ഭാഷയിൽ രൂപപ്പെട്ടു.  'ടെനോച്ച്ടിറ്റ്ലാൻ' നാട്ടുഭാഷയുടെ ആശ്രയത്തിൽ വികസിച്ച ഈ സാഹിത്യഭാഷ, "ക്ലാസ്സിക്കൽ നവ്വാട്ടിൽ" എന്നറിയപ്പെടുന്നു.
അമേരിക്കൻ വൻകരയിലെ ഭാഷകൾക്കിടയിൽ ഏറ്റവുമധികം പഠനങ്ങൾക്കും രേഖകൾക്കും വിഷയമായിട്ടുള്ള ഭാഷയാണിത്.
ഇന്നത്തെ നില
ഇന്ന് നവ്വാട്ടിലിന്റെ വിവിധരൂപങ്ങൾ മദ്ധ്യമെക്സിക്കോയിൽ ചിതറിക്കിടക്കുന്ന ജനസമൂഹങ്ങളിലെ ഗ്രാമീണജനതയുടെ സംസാരഭാഷയാണ്.
ഈ ഭാഷാഭേദങ്ങൾ തമ്മിലുള്ള വ്യത്യസങ്ങൾ ഗണ്യമാണ്.
പലപ്പോഴും അവയ്ക്കിടയിൽ ആശയവിനിമയം അസാദ്ധ്യമാകാൻ മാത്രമുണ്ട് ആ വ്യത്യസ്തത.
സ്പാനിഷ് ഭാഷയുടെ സ്വാധീനം അവയിലെല്ലാം കാണാം.
നവ്വാട്ടിലിന്റെ ആധുനിക രൂപങ്ങളൊന്നും ക്ലാസ്സിക്കൽ നവ്വാട്ടിലിനു സമാനമല്ല.
എന്നാൽ മെക്സിക്കോ സമതലത്തിനു ചുറ്റുമുള്ള പ്രദേശങ്ങളിൽ സംസാരിക്കുന്ന ഭാഷയ്ക്കാണ് പാർശ്വഭൂമികളിലെ ഭാഷകളേക്കാൾ അതിനോടടുപ്പം.
2003-ൽ മെക്സിക്കോ സർക്കാർ നടപ്പാക്കിയ "തദ്ദേശിയ ജനതയുടെ അവകാശ സംരക്ഷണനിയമം", മറ്റ് 63 തദ്ദേശീയ ഭാഷകൾക്കൊപ്പം നവ്വാട്ടിലിനും അതു സംസാരിക്കപ്പെടുന്ന പ്രദേശങ്ങളിൾ രാഷ്ട്രഭാഷയുടെ പദവി നൽകി സ്പാനിഷ് ഭാഷയ്ക്ക് ഒപ്പമാക്കിയിരിക്കുന്നു.
പദനിർമ്മിതി
ഒട്ടേറെ ശബ്ദകാണ്ഡങ്ങളും പ്രത്യയങ്ങളും ചേർന്ന് അർത്ഥം തിങ്ങിയ ദീർഘപദങ്ങളുടെ നിർമ്മിതി സാദ്ധ്യമായ ഈ ഭാഷയുടെ രൂപപ്രകൃതി സങ്കീർണ്ണമാണ്.
മദ്ധ്യ-അമേരിക്കയിലെ ഇതരഭാഷകളുമായുള്ള നൂറ്റാണ്ടുകളിലെ സഹവാസത്തിനിടെ ആ ഭാഷകളുടെ വലിയ സ്വാധീനം നവ്വാട്ടിലിൽ കടന്നുകൂടിയിട്ടുണ്ട്.
നവ്വാട്ടിലിലെ ഒട്ടേറെ വാക്കുകൾ സ്പാനിഷ് ഭാഷയിലൂടെ ലോകത്തിലെ നൂറുകണക്കിന് ഇതര ഭാഷകളിൽ എത്തിയിരിക്കുന്നു.
ഇവയിൽ മിക്കവയും തദ്ദേശീയമായ സസ്യ-ജന്തുനാമങ്ങളും മറ്റുമാണ്.
ടൊമാറ്റോ , അവക്കാഡോ , ചയോട്ടെ , ചില്ലി (മുളക്) , ചോക്കലേറ്റ് തുടങ്ങിയ സസ്യനാമങ്ങളും അക്സോലോട്ടൽ , കയോട്ടി തുടങ്ങിയ ജന്തുനാമങ്ങളും ഇത്തരം വാക്കുകളിൽ പെടുന്നു.
അവലംബങ്ങൾ പുറം കണ്ണികൾ കാസാ ദെ മെക്സിക്കോ, N Á H U A T L, A Brief History of the Nahua People.
നവ്‌ഭാരത് ടൈംസ് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Navbharat_Times
ഡെൽഹിയിലേയും മുബൈയിലേയും ഏറ്റവും പ്രചാരമുള്ള ഹിന്ദി ദിനപത്രമാണ് നവ്‌ഭാരത് ടൈംസ് .
ഇത് ബെന്നട്, കോൾമാൻ കമ്പനിയാണ് പ്രസിദ്ധീകരിക്കുന്നത്.
ദി ടൈംസ് ഓഫ് ഇന്ത്യ എന്നാ‍ണ് ഈ ഗ്രൂപ്പ് ഏറ്റവും കൂടുതലായി അറിയപ്പെടുന്നത്.
നവ്‌ഭാരത് ടൈംസ് കൂടാതെ ഇംഗ്ലീഷിലെ പ്രധാന ദിനപത്രമായ ദി ടൈംസ് ഓഫ് ഇന്ത്യയും ഇവർ പ്രസിദ്ധീകരിക്കുന്നു.
വെബ്‌സൈറ്റ്
നഷ്ടമാകുന്ന നമ്മുടെ സ്വപ്നഭൂമി
ജി. മധുസൂദനൻ എഴുതിയ വൈജ്ഞാനിക സാഹിത്യ കൃതിയാണ് നഷ്ടമാകുന്ന നമ്മുടെ സ്വപ്നഭൂമി - കേരളത്തിന്റെ പാരിസ്ഥിതിക ചരിത്രം .
ചരിത്രം പച്ചയായി എഴുതുമ്പോൾ,  ആരണ്യകം നമുക്ക്‌ നല്കിയത്‌, പിന്നെ ചരിത്രം തിരുത്തിയതും, വനവും ജനവും കേരളത്തിൽ, തകരുന്ന നമ്മുടെ ജലവ്യൂഹം, കൃഷിയും, അനുബന്ധമേഖലകളും, ഭാവിസുരക്ഷയും, ഊർജ്ജം, പുരോഗതി, പരിസ്ഥിതി, 2050: ഹരിതഈർജ്ജംകൊണ്ട്‌ പുലരുന്ന കേരളം,  നഗരങ്ങൾ, നിർമ്മാണം, വ്യവസായം,, മലിനീകരണം, ടൂറിസം, പ്രതിരോധത്തിന്റെ പുതിയ ഇടങ്ങൾ -  വഴിത്തിരിവായ സൈലന്റ്‌ വാലിയും, ഭാവിയ്ക്കുവേണ്ടി ഒരു മാനിഫെസ്റ്റോ തുടങ്ങിയ ലേഖനങ്ങളാണ് ഈ കൃതിയുടെ ഉള്ളടക്കം.
നഷ്ടവും നാശവും ഇംഗ്ലീഷ് വിലാസം https://ml.wikipedia.org/wiki/Loss_and_damage
മനുഷ്യകാരണത്താലുള്ള കാലാവസ്ഥാ വ്യതിയാനം മൂലമുണ്ടാകുന്ന ദോഷങ്ങളെ സൂചിപ്പിക്കാൻ കാലാവസ്ഥാ വ്യതിയാനത്തെക്കുറിച്ചുള്ള യുഎൻ ഫ്രെയിംവർക്ക് കൺവെൻഷൻ (UNFCCC) നടപടിയിൽ നഷ്ടവും നാശവും എന്ന പദം ഉപയോഗിക്കുന്നു.
UNFCCC അംഗീകരിച്ചതു മുതൽ നഷ്ടത്തിനും നാശനഷ്ടങ്ങൾക്കും ഉചിതമായ പ്രതികരണം തർക്കത്തിലാണ്.
നഷ്ടത്തിനും നാശനഷ്ടങ്ങൾക്കും ബാധ്യതയും നഷ്ടപരിഹാരവും സ്ഥാപിക്കുക എന്നത് ദുർബലമായതും വികസ്വരവുമായ രാജ്യങ്ങളുടെ ദീർഘകാല ലക്ഷ്യമാണ്.
എന്നാൽ, വികസിത രാജ്യങ്ങൾ ഇതിനെ എതിർത്തു.
നിലവിലെ UNFCCC ലോസ് ആൻഡ് ഡാമേജ്  മെക്കാനിസം, നഷ്ടത്തിനും നാശത്തിനും വേണ്ടിയുള്ള വാർസോ ഇന്റർനാഷണൽ മെക്കാനിസം, ബാധ്യതയോ നഷ്ടപരിഹാരമോ എന്നതിലുപരി ഗവേഷണത്തിലും സംവാദത്തിലും ശ്രദ്ധ കേന്ദ്രീകരിക്കുന്നു.
"നഷ്ടവും നാശവും" നിർവചിക്കുന്നു
UNFCCC നഷ്ടവും നാശനഷ്ടവും നിർവചിച്ചിരിക്കുന്നത് പെട്ടെന്നുണ്ടാകുന്ന സംഭവങ്ങൾ (ചുഴലിക്കാറ്റ് പോലുള്ള കാലാവസ്ഥാ ദുരന്തങ്ങൾ) അതുപോലെ സാവധാനത്തിൽ ആരംഭിക്കുന്ന പ്രക്രിയകൾ (സമുദ്രനിരപ്പ് വർദ്ധന പോലുള്ളവ) എന്നിവയുടെ ഫലമായുണ്ടാകുന്ന ദോഷങ്ങൾ ഉൾക്കൊള്ളുന്നു.
ഗവേഷണത്തിലും നയങ്ങളിലും ഊന്നൽ നൽകുന്നത് മനുഷ്യന്റെ പ്രത്യാഘാതങ്ങൾക്ക് ആണെങ്കിലും, മാനുഷിക വ്യവസ്ഥകളിലും (ജീവനോപാധികൾ പോലുള്ളവ) പ്രകൃതി സംവിധാനങ്ങളിലും (ജൈവവൈവിധ്യം പോലുള്ളവ) നഷ്ടവും നാശവും സംഭവിക്കാം.
മാനുഷിക വ്യവസ്ഥകൾക്കുള്ള നഷ്ടത്തിന്റെയും നാശത്തിന്റെയും മണ്ഡലത്തിൽ, സാമ്പത്തിക നഷ്ടങ്ങളും സാമ്പത്തികേതര നഷ്ടങ്ങളും തമ്മിൽ വേർതിരിക്കപ്പെടുന്നു.
ഇവ രണ്ടും തമ്മിലുള്ള പ്രധാന വ്യത്യാസം, സാമ്പത്തികേതര നഷ്ടങ്ങളിൽ വിപണിയിൽ സാധാരണയായി വ്യാപാരം ചെയ്യാത്ത കാര്യങ്ങൾ ഉൾപ്പെടുന്നു എന്നതാണ്.
ആദ്യകാല ചർച്ചകൾ
1991-ൽ UNFCCC ഡ്രാഫ്റ്റ് ചെയ്യുമ്പോൾ, "ഏറ്റവും ദുർബലമായ ചെറിയ ദ്വീപിനും താഴ്ന്ന തീരദേശ വികസ്വര രാജ്യങ്ങൾക്കും സമുദ്രനിരപ്പ് വർദ്ധന മൂലമുണ്ടാകുന്ന നഷ്ടത്തിനും നാശനഷ്ടങ്ങൾക്കും നഷ്ടപരിഹാരം നൽകുന്നതിന്" ഒരു അന്താരാഷ്ട്ര ഇൻഷുറൻസ് പൂൾ സൃഷ്ടിക്കാൻ AOSIS നിർദ്ദേശിച്ചു.
നവ്ജോത് കൗർ ഇംഗ്ലീഷ് വിലാസം https://ml.wikipedia.org/wiki/Navjot_Kaur_(hockey)
ഇന്ത്യൻ വനിത ഹോക്കി ടീമിലെ ഒരു കളിക്കാരിയാണ് നവ്‌ജോത് കൗർ.
2016ൽ ബ്രസീലിലെ റിയോയിൽ നടന്ന റിയോ ഒളിമ്പിക്‌സിൽ പങ്കെടുക്കാൻ യോഗ്യത നേടിയ ഇന്ത്യൻ വനിതാ ടീമിൽ അംഗമായിരുന്നു ഇവർ.
1995  മാർച്ച് ഏഴിന് ഹരിയാനയിൽ ജനിച്ചു.
78 അന്താരാഷ്ട്ര മൽസരങ്ങളിൽ പങ്കെടുത്തു.
അന്താരാഷ്ട്ര മൽസരങ്ങളിൽ മൂന്ന് ഗോളുകൾ നേടി.
ഹോക്കി വേൾഡ് ലീഗിൽ സെമി ഫൈനലിൽ പ്രവേശിച്ച ഇന്ത്യൻ വനിതാ ഹോക്കി ടീമിൽ അംഗമായിരുന്നു.
നെതർലന്റിൽ നടന്ന വോൾവോ ഇന്റർനാഷണൽ അണ്ടർ 21 ടൂർണമെന്റിൽ മൂന്നാം സ്ഥാനം നേടിയ ഇന്ത്യൻ വനിതാ ടീമിലും നവ്‌ജോത് കൗർ അംഗമായിരുന്നു.
ഹരിയാനയിലെ ശഹ്ബദിലുള്ള ബൽദേവ് സിങ് അക്കാദമിയിൽ നിന്നാണ് കൗർ പരിശീലനം നേടിയത്.
നേട്ടങ്ങൾ 2013ലും 2015ലും ഹോക്കി വേൾഡ് ലീഗ് സെമി ഫൈനലിൽ പങ്കെടുത്തു.
നെതർലന്റിൽ നടന്ന വോൾവോ ഇന്റർനാഷണൽ അണ്ടർ 21 ടൂർണമെന്റിൽ പങ്കെടുത്തു 2015 സെപ്തംബർ 5മുതൽ 13 വരെ ചൈനയിൽ നടന്ന ജൂനിയർ ഏഷ്യാ കപ്പിൽ ഇന്ത്യൻ ടീമിന്റെ ഭാഗമായി 2013ൽ ന്യൂഡൽഹിയിൽ നടന്ന ജൂനിയർ വേൾഡ് കപ്പിൽ പങ്കെടുത്തു.
നഷ്ടങ്ങളുടെ അനന്തരാവകാശം The Inheritance of Los The Inheritance of Los
കിരൺ ദേശായി രചിച്ച നോവലാണ് നഷ്ടങ്ങളുടെ അനന്തരവകാശം അഥവാ ദ ഇൻഹെറിറ്റൻസ് ഓഫ് ലോസ് .
( The Inheritance of Loss )
2006-ൽ മാൻ ബുക്കർ സമ്മാനം ലഭിച്ച നോവലാണിത്.
2007-ലെ നാഷണൽ ബുക് ക്രിട്ടിക്‌സ് അവാർഡും ,2006-ലെ വോഡഫോൺ ക്രോസ്സ്‌വേഡ് ബുക്ക് അവാർഡും ഈ കൃതിക്ക് ലഭിച്ചിട്ടുണ്ട് അവലംബം
നവ്നിന്ദ്ര ബേൽ ഇംഗ്ലീഷ് വിലാസം https://ml.wikipedia.org/wiki/Navnindra_Behl
നവ്നിന്ദ്ര ബേൽ (ജനനം നരീന്ദർജീത് ഘുമ്മൻ; 30 ഒക്ടോംബർ1949) ഇന്ത്യൻ ടെലിവിഷൻ, തിയറ്റർ എന്നീ രംഗങ്ങളിലെ അഭിനേത്രിയും എഴുത്തുകാരിയും, സംവിധായികയും ആണ്.
പ്രമാണം:Navnidra as a poor woman in Afsane.jpg Navnindra Behl as a poor woman in a subplot of TV Serial Afsane പ്രമാണം:Navnindra Behl in play Agg De Kalire.jpg Navnindra Behl in play Agg De Kalire പ്രമാണം:Navnindra Behl with Ravi Deep in play The Chairs.jpg Navnindra Behl with Ravi Deep in play The Chairs സിനിമകൾ നിർമ്മാണ രംഗം Vijji Amma, a documentary of the life of social activist Vijji Srinivasan for Films Division, Mumbai.
Rangmanch Ke Teen Rang, a documentary on Folk Theatre Forms of North India produced by North Zone Cultural Centre, Patiala.
Dhund, Hanera te Jugnu, a documentary on elections in Punjab for Punjab Govt.
Many documentaries and lecture series for Educational Multi Media Research Centre, Govt.
of India.
Khanabadosh, a 13-part serial for Department of Adul Education, Govt.
of India, New Delhi.
Woh Ladki Serial for Doordarshan Roop Basant Serial for Doordarshan Peele Patton Ki Dastan tele serial for Doordarshan Rani Kokilan tele film for Doordarshan Chirion Ka Chamba tele film for Doordarshan സംവിധാന രംഗം Vijji Amma, documentary Rangmanch Ke Teen Rang, documentary on Folk Theatre Forms of North India produced by North Zone Cultural Centre, Patiala.
Dhund, Hanera te Jugnu, documentary Many documentaries and lecture series for Educational Multi Media Research Centre, Govt.
Khanabadosh, a 13-part serial Bruhon Paar Na Jayin, Stage Play Sadda Jaggon Seer Mukkeya, Stage Play Naun Baran Dus, Stage Play Kashmir Diary, Stage Play Razayi, Stage Play Bandmaster, Stage Play Bhabi Maina, Stage Play Kumaraswami, Stage Play Peele Pattean Di Dastan, TV Serial Wo Ladki, Telefilm Roop Basant' Serial for Doordarshan Rani Kokilan, Telefilm Chirion Ka Chamba, Telefilm Saanp, Stage Play Bagula Bhagat, Stage Play Daldal, Stage Play Baaki Itihas, Stage Play കഥാകൃത്ത് Peele Pattean Di Dastan, TV Adaptation of Novel by Dalip Kaur Tiwana Bruhon Paar Na Jayin, (Adaptation of The House of Bernarda Alba ) Sadda Jaggon Seer Mukkeya, Stage Play (Adaptation of Baldev Dhaliwal's story) Naun Baran Dus, Stage Play (Adaptation of Varyam Sandhu's story) Kashmir Diary, Stage play Razayi Stage Play (Adaptation of Veena Varma's story) Bandmaster, Stage Play (Translation of Hungarian play Totek) Bhabi Maina, Stage Play (Adaptation of Gurbaksh Singh Preetladi's story) Kumarswamy, Hindi Stage Play, 1981 Aakhiri Natak, Stage Play Nayak Katha, Hindi Stage Play, 1976 അഭിനയരംഗം Dil Boley Oberoi , Hindi TV Serial Ishqbaaaz , Hindi TV Serial Peterson Hill, Hindi TV Serial Mukti Bhawan , Hindi Feature Film Queen, Hindi Feature Film Viji Amma, Documentary Sadaa-E-Vaadi, Hindi TV Serial Oye Lucky Lucky Oye, Hindi Feature Film Gubaare, Tele Film The Pride The Guru.
Peele Patteyan Di Dastaan, Punjabi TV Serial Viji, Hindi TV Serial Khanabadosh, Urdu TV Serial Sunehri Jild, Punjabi Telefilm Pankhudian, Punjabi TV Serial Roop Basant, Punjabi TV Serial Mahasangram, Hindi TV Serial Ved Vyas Ke Pote, Hindi TV Serial Maachis, Feature Film Afsane, Hindi TV Serial Aatish, Hindi Telefilm Rani Kokilan, Punjabi Telefilm Wo Ladki, Hindi Telefilm Chirion Ka Chamba, Hindi Telefilm Tapish, Hindi Telefilm Happy Birth Day, Hindi Telefilm Ruliya, Punjabi Teleplay Blood Wedding, Stage Play Thes, Hindi Telefilm, 1985 Buniyad, Punjabi Serial Ruliya, Punjabi Telefilm, 1985 Suryast, Hindi Stage Play, 1981 The Chairs, Hindi Stage Play, 1977 Pagla Ghoda, Stage Play Suryast, Hindi Stage Play, 1977 Surya Ki Antim Kiran Se Surya Ki Pehli Kiran Tak, Hindi Stage Play, 1976 Daldal, Stage Play പ്രസിദ്ധീകരണങ്ങൾ Aawan, Punjabi Translation of Chitra Mudgal's Hindi novel Miss Julie, Stage Play(Translation of Strindberg's play) Mahamarg, Stage Play(Translation of Strindberg's The Great Highway) Takdi Dhir, (Translation of Strindberg's The Stronger) Abhinay Kala, Book on Art of Acting Nataki Sahit, Book on Dramatic Literature Bharti Theatre, Book on Indian Literature Rangmanch Ate Television Natak , Book on Theatre Television* അവാർഡുകൾ Awarded as producer and director at first Indo-Soviet Russian Film Festival in 1989–90 for the video film "Chirion Ka Chamba" produced for Delhi Doordarshan.
Awarded as best writer by Sahitya Kala Parishad, Delhi Administration in 1984 for the script "Kumarswamy".
“Akashwani Award" for best writer by M/o Information Broadcasting, Govt. of India. “Rashtriya Ratan Award" for contribution to film and television industry by International Friendship Forum, New Delhi.
Honoured for contribution to cinema by Human Rights Organisation for the film Maachis directed by Gulzar.
Awarded and honoured by Manch – Rangmanch, Amritsar for achievements in the field of theatre and media.
അവലംബം പുറത്തേയ്ക്കുള്ള കണ്ണികൾ Archived 2013-12-24 at the Wayback Machine .
നവ്റോസ്
പേർഷ്യൻ പുതുവൽസരദിനമാണ് നവ്റോസ് എന്നറിയപ്പെടുന്നത്.
വസന്തഋതുവിലെ ആദ്യദിവസം അഥവാ വസന്തവിഷുവമാണ് നവ്റോസ് (Nowruz) ദിനമായി ആഘോഷിക്കപ്പെടുന്നത്.
ഇത് മിക്കവാറും മാർച്ച്‌ 21നോ അല്ലെങ്കിൽ ഒരു ദിവസം മുമ്പോ പിമ്പോ ആയിരിക്കും.
സൂര്യൻ അതിന്റെ സഞ്ചാരമധ്യേ തെക്ക്‌ നിന്ന്‌ വടക്കോട്ട്‌ ഘടികാമണ്ഡലത്തെ മുറിച്ച്‌ കടക്കുന്ന
ദിവസമാണിത്.
രാത്രിക്കും പകലിനും അന്നു തുല്യദൈർഘ്യമായിരിക്കും.
വിവിധ സാംസ്‌കാരിക-മത വിഭാഗങ്ങൾ സഹസ്രാബ്ദങ്ങളായി നവ്റോസ് ആഘോഷിക്കാറുണ്ട്.
ഹഖാമനി സാമ്രാജ്യകാലത്ത് പ്രാചീന പേർഷ്യയിലാണ് ഇത് തുടങ്ങിയതെന്ന് കരുതപ്പെടുന്നു.
ഇതിന്റെ സാംസ്‌കാരിക സ്വാധീനത്തിൽ വരുന്ന - അഫ്ഗാനിസ്താൻ , താജിക്കിസ്ഥാൻ , തുർക്‌മെനിസ്ഥാൻ , ഉസ്ബെക്കിസ്ഥാൻ , കസാഖ്സ്ഥാൻ , കിർഗ്ഗിസ്ഥാൻ , അസർബെയ്ജാൻ , വടക്കൻ കോക്കസ്സസ്സ് , കിഴക്കൻ തുർക്കിയിലെയും വടക്കൻ ഇറാഖിലെയും കുർദ് ജനവാസമേഖല മുതലായ പ്രദേശങ്ങളിൽ നവ്റോസ് ആഘോഷിക്കപ്പെടുന്നു.
സൊറോസ്ട്രിയൻ , ബഹായ് മതവിശ്വാസികൾ നവ്റോസ് ഒരു പുണ്യദിനമായി ആചരിക്കുന്നു.
മദ്ധ്യേഷ്യയിൽ സൂഫി മുസ്ലിങ്ങളും ഇസ്മായിലി , അലവി മുതലായ ഷിയാ വിഭാഗങ്ങളും നവ്റോസ് ആചരിക്കാറുണ്ട്.
2009ൽ യുനെസ്കോയുടെ സാംസ്‌കാരിക പൈതൃക പട്ടികയിൽ നവ്റോസിനെ ഉൾപെടുത്തി.
2010ൽ ഐക്യരാഷ്ട്ര പൊതുസഭ മാർച്ച്‌ 21 അന്താരാഷ്ട്ര നവ്റോസ് ദിനമായി അംഗീകരിച്ചു.
↑ ↑ ↑ ↑ ↑ ↑ ↑ 1 2 ↑ ↑ {{ cite news }} :  CS1 maint: unrecognized language ( link ) ↑ ↑ For Kurds, a day of bonfires, legends, and independence .
Dan Murphy.
23 March 2004.
↑ ↑ Anadolu'da Nevruz Kutlamalari ↑ Emma Sinclair-Webb, Human Rights Watch , "Turkey, Closing ranks against accountability" , Human Rights Watch, 2008.
"The traditional Nowrouz/Nowrooz celebrations, mainly celebrated by the Kurdish population in the Kurdistan Region in Iraq, and other parts of Kurdistan in Turkey, Iran, Syria and Armenia and taking place around March 21" ↑
നവ്സാരി ലോകസഭാമണ്ഡലം ഇംഗ്ലീഷ് വിലാസം https://ml.wikipedia.org/wiki/Navsari_Lok_Sabha_constituency
നവസാരി ലോകസഭാമണ്ഡലം (ഗുജറാത്തി: નવસારી માસભા મતવિસતાર)  ഗുജറാത്തിലെ 26 ലോക്‌സഭാ മണ്ഡലങ്ങളിൽ ഒന്നാണ്.
2008-ൽ പാർലമെൻ്റ് നിയോജക മണ്ഡലങ്ങളുടെ ഡീലിമിറ്റേഷൻ നടപ്പാക്കുന്നതിന്റെ ഭാഗമായാണ് ഈ നിയോജകമണ്ഡലം രൂപീകരിച്ചത്.
ഇവിടെ ആദ്യമായി 2009 ൽ തിരഞ്ഞെടുപ്പ് നടത്തി.
ആദ്യ പാർലമെൻ്റ് അംഗം (എംപി) ഭാരതീയ ജനതാ പാർട്ടി യുടെ ചന്ദ്രകാന്ത് രഘുനാഥ് പാട്ടീൽ ആയിരുന്നു.
2019 ലെ ഏറ്റവും പുതിയ തിരഞ്ഞെടുപ്പ് അനുസരിച്ച്, പാട്ടീൽ ഈ മണ്ഡലത്തെ പ്രതിനിധീകരിക്കുന്നു.
2014 ലെ കണക്കനുസരിച്ച് നവ്സാരി ലോകസഭാമണ്ഡലത്തിൽ ഏഴ് (നിയമസഭ ) വിഭാഗങ്ങളുണ്ട്.
ഫലകം:Lok Sabha constituencies of Gujarat 20°54′N 72°54′E ﻿ / ﻿ 20.9°N 72.9°E ﻿ / 20.9; 72.9
നാരായണൻ (വിവക്ഷകൾ)
നാരായണൻ എന്ന പദം താഴെ പറയുന്നവയിൽ ഏതിനെയും വിവക്ഷിക്കാം
നാരായണൻ - നാരായണൻ എന്നു മറു പേരുള്ള ഹൈന്ദവ ദൈവമായ വിഷ്ണു കെ.ആർ. നാരായണൻ - ഇന്ത്യയുടെ രാഷ്ട്രപതിയായിരുന്ന കെ. ആർ. നാരായണൻ ആർ.കെ. നാരായണൻ - പ്രശസ്ത ഇന്ത്യൻ-ഇംഗ്ലീഷ് എഴുത്തുകാരൻ പുലിക്കോടൻ നാരായണൻ - രാജൻ കേസിൽ പ്രതിയായിരുന്ന ഒരു കേരള പോലീസ് ഓഫീസർ എം.കെ. നാരായണൻ - പശ്ചിമ ബംഗാൾ ഗവർണർ.
നാരായണതീർത്ഥർ
പതിനേഴാം നൂറ്റാണ്ടിൽ തമിഴ്നാട്ടിലെ തഞ്ചാവൂരിൽ ജീവിച്ചിരുന്ന കവിയും പണ്ഡിതനുമായിരുന്നു നാരായണതീർത്ഥർ .
ഒരു ശ്രീകൃഷ്ണഭക്തനായിരുന്ന നാരായണതീർത്ഥരുടെ പ്രധാനകൃതി കൃഷ്ണലീലാതരംഗിണി യാണ്.
ഒരു ഗാനനാടകത്തിന്റെ രൂപത്തിലാണ് ഇതു രചിയ്ക്കപ്പെട്ടിരിയ്ക്കുന്നത്.
പന്ത്രണ്ടു കാണ്ഡങ്ങളിലായുള്ള ഈ കൃതി ഭാഗവതത്തിലെ ദശമസ്കന്ധത്തെ ഇതിവൃത്തമാക്കിയിരിയ്ക്കുന്നു..
ഈ ഗാന നാടകത്തിൽ ആകെ 36 രാഗങ്ങൾ പ്രത്യക്ഷപ്പെടുന്നുണ്ട്.
ഈ കൃതി കൂടാതെ തെലുങ്കിൽ പാരിജാതാപഹരണ നാടകം എന്ന കൃതികൂടി അദ്ദേഹത്തിന്റേതായുണ്ട്.
നാരായണാസ്ത്രം പ്രമാണം:Ashwatthama uses Narayanastra.jpg അശ്വത്ഥാമാവ് നാരായണാസ്ത്രം ഉപയോഗിക്കുന്നു
ഭഗവാൻ നാരായണൻ ദേവതയായിട്ടുള്ള ഒരു നശീകരണാസ്ത്രമാണ് നാരായണാസ്ത്രം .
ഈ അസ്ത്രം ധാർമ്മികമായിട്ടുള്ള ആയുധങ്ങളിൽ ഒന്നാണ്.
പുരാണങ്ങളിൽ നാരായണാസ്ത്രം പലരും പല പ്രാവശ്യം ഉപയോഗിച്ച് കണ്ടിട്ടുണ്ട്.
അസ്ത്രത്തെ നമസ്കരിക്കുന്നവരെ ഈ അസ്ത്രം ഉപദ്രവിക്കാറില്ല.
ഈ അസ്ത്രത്തെ ബ്രഹ്‌മാസ്‌ത്ര ത്തിനെതിരായി ഉപയോഗിക്കുന്നു.
നരമഹർഷിയുടെ നാരായണാസ്ത്രം
ഒരിക്കൽ പ്രഹ്ളാദൻ ആളറിയാതെ നരനാരായണൻമാരുമായി ഘോരയുദ്ധം നടത്തി.
യുദ്ധത്തിൽ പ്രഹ്ളാദനും നരനുമായി തുല്യത പാലിച്ചു.
തന്റെ അസ്ത്രങ്ങളെയെല്ലാം നരമഹർഷി നശിപ്പിച്ചത് കണ്ടപ്പോൾ, കോപിഷ്ഠനായ പ്രഹ്ളാദൻ നരനു നേരെ ബ്രഹ്‌മാസ്‌ത്രം പ്രയോഗിച്ചു.
ആ സമയം നരമഹർഷി അജഗവം എന്ന തന്റെ വില്ലിൽ നാരായണാസ്ത്രം തൊടുത്ത് ബ്രഹ്‌മാസ്‌ത്രത്തിനു നേരെ പ്രയോഗിച്ചു.
ബ്രഹ്‌മാസ്‌ത്രവും നാരായണാസ്ത്രവും പരസ്പരം കൂട്ടിമുട്ടി പാഴായി വീണു.
[വാമനപുരാണം, അദ്ധ്യായം 7].
ഇന്ദ്രജിത്തിന്റെ നാരായണാസ്ത്രം
യുദ്ധത്തിൽ ഇന്ദ്രജിത്ത് ലക്ഷ്മണന് നേരെ നാരായണാസ്ത്രം പ്രയോഗിച്ചു.
നാരായണാസ്ത്രത്തെ കണ്ട ലക്ഷ്മണൻ ഭക്തിയോടെ അതിനെ കൈകൂപ്പി നമിക്കുകയും സപ്‌താക്ഷരീ നാരായണമന്ത്രം ജപിക്കുകയും ചെയ്തു.
തുടർന്ന് നാരായണാസ്ത്രം അടങ്ങുകയും, ലക്ഷ്മണന്റെ  ആവനാഴിയിൽ പോയി വീഴുകയും ചെയ്തു.
[കമ്പ രാമായണം യുദ്ധകാണ്ഡം].
കാലനേമിയുടെ നാരായണാസ്ത്രം
പണ്ടൊരു ദേവാസുരയുദ്ധത്തിൽ ദേവവൈദ്യന്മാരായ അശ്വനീദേവകൾ കാലനേമിക്കു നേരെ വജ്രാസ്ത്രം പ്രയോഗിച്ചു.
കാലനേമി നാരായണാസ്ത്രം പ്രയോഗിച്ചു വജ്രാസ്ത്രത്തെ നശിപ്പിച്ചു കളഞ്ഞു.
[സ്കന്ദപുരാണം, കൗമാരകാഖണ്ഡം, അദ്ധ്യായം 19] ജംഭന്റെ നാരായണാസ്ത്രം
ദേവാസുരയുദ്ധത്തിൽ ജാംഭാസുരൻ ഇന്ദ്രനുനേരെ നാരായണാസ്ത്രം പ്രയോഗിച്ചു.
ഇന്ദ്രൻ, വിഷ്ണുവിന്റെ ഉപദേശപ്രകാരം പാശുപതാസ്ത്രം പ്രയോഗിക്കുകയും, ജംഭന്റെ നാരായണാസ്ത്രം വിഫലമായിത്തീരുകയും ചെയ്തു.
തുടർന്ന് കലിയടങ്ങാത്ത പാശുപതാസ്ത്രം ജംഭന്റെ ശിരസ്സറുത്ത് വീഴ്ത്തി.
[സ്കന്ദപുരാണം , കൗമാരകാഖണ്ഡം, അദ്ധ്യായം 21] അശ്വത്ഥാമാവിന്റെ നാരായണാസ്ത്രം
തന്റെ പിതാവായ ദ്രോണരെ കള്ളംപറഞ്ഞു വില്ലു താഴെവെപ്പിച്ച് പാണ്ഡവർ കൊന്നതിൽ കോപിഷ്ഠനായ അശ്വത്ഥാമാവ് പാണ്ഡവർക്കുനേരെ നാരായണാസ്ത്രം തൊടുത്തുവിട്ടു.
ഭയങ്കരമായ ആ നാരായണാസ്ത്രം ദ്രോണാചാര്യർ നാരായണനെ പൂജിച്ചു നേടിയതാണ്.
ഈ അസ്ത്രം ആരിലും പ്രയോഗിച്ചു പോകരുതെന്ന് വിഷ്ണു ദ്രോണർക്കു താക്കീതു നൽകിയിട്ടുണ്ടായിരുന്നു.
കൊന്നുകൂടാത്തവരായ മഹാത്മാക്കളെയും ഇത് കൊന്നുകളയും.
എന്നാൽ അസ്ത്രത്തെ കുമ്പിട്ടു നമസ്ക്കരിക്കുന്നവരെ അസ്ത്രം വധിക്കുകയില്ല.
മനസ്സ് കൊണ്ടെങ്കിലുമെതിർത്താൽ, ഈ അസ്ത്രം എതിർത്തവനെയേതു പാതാളത്തിപ്പോയി ഒളിച്ചാലും പിന്തുടർന്നുച്ചെന്ന് കൊന്നുവീഴ്ത്തും.
ഇതായിരുന്നു നാരായണാസ്ത്രത്തിന്റെ പ്രത്യേകത.
ഈ അസ്ത്രം പിന്നീട് ദ്രോണർ പുത്രന് ഉപദേശിച്ചു.
അർജ്ജുനനു പോലും ദ്രോണർ ഇത് ഉപദേശിച്ചു കൊടുത്തിട്ടില്ല.
ഇത്തരത്തിലുള്ള അസ്ത്രമാണ് അശ്വത്ഥാമാവ് പാണ്ഡവപ്പടയ്ക്ക് എതിരായി തൊടുത്തു വിട്ടത്.
നാരായണമഹാസ്ത്രം പ്രകടമായ ഉടനെ പിൻപുറത്തു നിന്ന് കാറ്റടിച്ചു.
ആകാശത്തിൽ മേഘമില്ലാതെ ഇടിവെട്ടി.
പലതരം ചക്രങ്ങളും, ഇരുമ്പുണ്ടകളും, അസ്ത്രങ്ങളും, വിചിത്രമായ ആയുധങ്ങളും ആകാശത്തു പ്രത്യക്ഷപെട്ടു.
എതിർത്ത പാണ്ഡവസൈന്യത്തെ അസ്ത്രം കൊന്നു വീഴ്ത്തിത്തുടങ്ങി.
പാണ്ഡവപ്പട നാമാവശേഷമായിത്തുടങ്ങി.
ഈ സമയം ഭഗവാൻ കൃഷ്ണൻ അസ്ത്രത്തിന്റെ ശമനത്തിനുള്ള വഴി കണ്ടു.
എല്ലാവരോടും ആയുധമുപേക്ഷിച്ച് കൈകൂപ്പി നമസ്ക്കരിക്കാൻ അദ്ദേഹമുപദേശിച്ചു.
പാണ്ഡവപ്പട ആയുധം വെടിഞ്ഞിട്ടും അസ്ത്രം ശാന്തമായില്ല.
അതിനുകാരണം ഭീമൻ ആയുധം വെടിയാത്തതായിരുന്നു.
ഭീമന് അശ്വത്ഥാമാവിനോടുള്ള കോപം ചെറുതായിരുന്നില്ല.
അതിനാൽ അവൻ അർജ്ജുനനോട് ആയുധം ഉപേക്ഷിക്കരുതെന്നും, ഏതെങ്കിലും ദിവ്യാസ്ത്രം കൊണ്ട് നാരായണാസ്ത്രത്തെ അടക്കുവാനും ഉപദേശിച്ചു.
എന്നാൽ അർജ്ജുനൻ അതനുസരിച്ചില്ല.
അദ്ദേഹം നാരായണാസ്ത്രത്തിനെതിരെ ഒന്നും ചെയ്തില്ല.
അതിനു കാരണം അദ്ദേഹം വിഷ്ണുഭക്തനായിരുന്നു  എന്നതാണ്.
ഗോക്കളിലും, ബ്രാഹ്മണരിലും, നാരായണാസ്ത്രത്തിലും താൻ ആയുധം പ്രയോഗിക്കുകയില്ലെന്നു അർജ്ജുനൻ തീർത്ത് പറഞ്ഞു.
തുടർന്ന് ഭീമൻ ഒറ്റയ്ക്ക് കൗരവരെ എതിർത്തു.
ഭീമൻ എത്ര ശക്തിയായി എതിർത്തുവോ, അതിന്റെ പതിന്മടങ്ങു അസ്ത്രത്തിന്റെ ശക്തി വർദ്ധിച്ചുവന്നു.
നാരായണാസ്ത്രത്തിലെ തീജ്വാലകൾ ഭീമനെ മൂടി.
നാരായണാസ്ത്രം ഭീമനെ കൊല്ലുമെന്നായപ്പോൾ അർജ്ജുനനും കൃഷ്ണനും ഒരേസമയം ഓടിച്ചെന്ന് ഭീമനെ വരുണാസ്ത്രം കൊണ്ടും, കരംകൊണ്ടും  പിടിച്ചുവലിച്ചു.
മഹാബലവാനായ കൃഷ്ണൻ ഭീമനെ ബലമായി പിടിച്ചുവലിച്ച് താഴെയിറക്കി, കൈകളിൽ നിന്നും അസ്ത്രങ്ങളും ആയുധങ്ങളും പിടിച്ചുവാങ്ങി.
അതോടെ ഭീമനും നിരായുധനായി.
തുടർന്ന് നാരായണാസ്ത്രം ശമിക്കുകയും, പാണ്ഡവർ രക്ഷപ്പെടുകയും ചെയ്തു.
[മഹാഭാരതം, ദ്രോണപർവ്വം, അദ്ധ്യായം 195 to 200] അവലംബം
നാരായണൻ കാവുമ്പായി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ ഒരു ബാലസാഹിത്യകാരനും പത്രപ്രവർത്തകനുമാണ് നാരായണൻ കാവുമ്പായി .
കണ്ണൂർ ജില്ലയിലെ കാവുമ്പായിയിൽ ജനനം.
പതിനാലു ബാലസാഹിത്യകൃതികൾ ഉൾപ്പെടെ ഇരുപതോളം കൃതികൾ എഴുതിയിട്ടുണ്ട്.
2008-ഇൽ നവോത്ഥാന കഥകൾ എന്ന് കൃതിക്കു അബുദാബി ശക്തി അവാർഡ് ഇദ്ദേഹത്തിനു ലഭിച്ചിരുന്നു .
ഇപ്പോൾ ദേശാഭിമാനി പത്രാധിപ സമിതി അംഗമായി ജോലി ചെയ്യുന്നു.
തത്തമ്മ ദ്വൈവാരികയുടെ എഡിറ്റോറിയൽ ചുമതലക്കാരൻ കൂടിയാണ് ഇദ്ദേഹം.
നാരായണ ഹെൽത്ത്
ഇന്ത്യയിലെ മൾട്ടി സ്പെഷ്യാലിറ്റി ആശുപത്രികളുടെ ഒരു ശൃംഖലയാണ് നാരായണ ഹൃദയാലയ എന്നും അറിയപ്പെടുന്ന നാരായണ ഹെൽത്ത്.
ബാംഗളൂർ കേന്ദ്രമായ ഇവർക്ക് ഹൃദയചികിൽസാകേന്ദ്രങ്ങൾ മുതൽ നിരവധി ആരോഗ്യചികിൽസാകേന്ദ്രങ്ങൾ ഉണ്ട്.
2000 വർഷത്തിൽ ഡോ. ദേവി ഷെട്ടിയാണ് ഇതിനു തുടക്കമിട്ടത്.
പ്രധാന ഇന്ത്യൻ നഗരങ്ങളായ ബാംഗ്ലൂർ , ദില്ലി , ഗുരുഗ്രാം , കൊൽക്കത്ത , അഹമ്മദാബാദ് , ജയ്പൂർ , മുംബൈ , മൈസൂർ എന്നിവിടങ്ങളിൽ സാന്നിധ്യമുള്ള നാരായണ ഹെൽത്തിന് കേമൻ ദ്വീപുകളിൽ ഒരു അന്താരാഷ്ട്ര അനുബന്ധ സ്ഥാപനമുണ്ട്.
മുപ്പതിലധികം മെഡിക്കൽ സ്പെഷ്യാലിറ്റികളിലും അതിന്റെ മൂന്ന് ആശുപത്രികളിലും നാരായണ ഇൻസ്റ്റിറ്റ്യൂട്ട് ഓഫ് കാർഡിയാക് സയൻസസ്, ബാംഗ്ലൂർ, ഹെൽത്ത് സിറ്റി കേമാൻ ദ്വീപുകൾ എന്നിവയിൽ ജെസിഐ (ജോയിന്റ് കമ്മീഷൻ ഇന്റർനാഷണൽ) അംഗീകാരമുള്ളവയാണ്.
ഡോ. ദേവി ഷെട്ടി 2000 ൽ ബാംഗ്ലൂരിൽ നാരായണ ഹൃദയാലയ (എൻഎച്ച്) സ്ഥാപിച്ചു.
2013 ൽ നാരായണ ഹൃദയാലയ അതിന്റെ ഐഡന്റിറ്റി നാരായണ ഹെൽത്ത് എന്ന് ഔദ്യോഗികമായി മാറ്റി.
ഈ പേരിൽ ഇപ്പോൾ ഇന്ത്യയിലുടനീളം നിരവധി ആശുപത്രികളും ഹാർട്ട് സെന്ററുകളും പ്രവർത്തിക്കുന്നു, ഇത് ഇന്ത്യയിലെ രണ്ടാമത്തെ വലിയ ആശുപത്രി ശൃംഖലയായി മാറി (പ്രവർത്തന ബെഡ് എണ്ണത്തെ അടിസ്ഥാനമാക്കി).
2014 മുതൽ, ഗ്രൂപ്പ് ഗ്രാൻഡ് കേമനിൽ ഹെൽത്ത് സിറ്റി കേമാൻ ദ്വീപുകൾ പ്രവർത്തിക്കുന്നു.
ഡോ. അശുതോഷ് രഘുവൻഷ 2019 ജനുവരിയിൽ രാജിവച്ചതിനെത്തുടർന്ന് ഇപ്പോൾ ഡോ. ഇമ്മാനുവൽ റൂപർട്ടാണ് എംഡിയും ഗ്രൂപ്പ് സിഇഒയും.
നാരായണ ഹെൽത്ത് ഹോസ്പിറ്റലുകൾ ഉപയോഗിക്കുന്ന ആംബുലൻസ്.
ലിസ്റ്റിംഗ്
2016 ജനുവരി 6 ന് ബി‌എസ്‌ഇയിലും എൻ‌എസ്‌ഇയിലും നാരായണ ഹൃദ്യാലയ പട്ടികപ്പെടുത്തി.
അരങ്ങേറ്റം കഴിഞ്ഞപ്പോൾ കമ്പനിയുടെ മൂല്യം ഒരു ബില്യൺ യുഎസ് ഡോളറായിരുന്നു.
നാരായണ ഇൻസ്റ്റിറ്റ്യൂട്ട് ഓഫ് കാർഡിയാക് സയൻസ്, ബാംഗ്ലൂർ.
ഗ്രൂപ്പിന്റെ മുൻനിര ആശുപത്രി.
നിലവിലെ സൗകര്യങ്ങൾ ഇന്ത്യ ഉത്തരേന്ത്യ ശ്രീ മാതാ വൈഷ്ണോ ദേവി നാരായണ സൂപ്പർ സ്പെഷ്യാലിറ്റി ഹോസ്പിറ്റൽ, ജമ്മു, ജമ്മു കശ്മീർ മാക്സ് ആശുപത്രി ഡെൽഹി നാരായണ സൂപ്പർ സ്പെഷ്യാലിറ്റി ഹോസ്പിറ്റൽ, ഗുരുഗ്രാം.
പശ്ചിമ ഇന്ത്യ നാരായണ മൾട്ടി സ്പെഷ്യാലിറ്റി ഹോസ്പിറ്റൽ, അഹമ്മദാബാദ് SRCC ചിൽഡ്രൻസ് ഹോസ്പിറ്റൽ, മുംബൈ എം‌എം‌ഐ നാരായണ മൾട്ടി സ്പെഷ്യാലിറ്റി ഹോസ്പിറ്റൽ, റായ്പൂർ നാരായണ മൾട്ടി സ്പെഷ്യാലിറ്റി ഹോസ്പിറ്റൽ, ജയ്പൂർ.
ദക്ഷിണേന്ത്യ നാരായണ ഇൻസ്റ്റിറ്റ്യൂട്ട് ഓഫ് കാർഡിയാക് സയൻസസ്, ബാംഗ്ലൂർ മസുംദാർ ഷാ മെഡിക്കൽ സെന്റർ, ബാംഗ്ലൂർ ചിൻമയ നാരായണ സൂപ്പർ സ്പെഷ്യാലിറ്റി സെന്റർ, ബാംഗ്ലൂർ എം എസ് രാമയ്യ നാരായണ ഹാർട്ട് സെന്റർ, ബാംഗ്ലൂർ സെന്റ് മാർത്തസ് ഹാർട്ട് സെന്റർ, ബാംഗ്ലൂർ.
നാരായണ മൾട്ടി സ്പെഷ്യാലിറ്റി ഹോസ്പിറ്റൽ, എച്ച്എസ്ആർ ലേ ഔട്ട്, ബാംഗ്ലൂർ നാരായണ മെഡിക്കൽ സെന്റർ, ലാംഗ്ഫോർഡ് ടൗൺ, ബാംഗ്ലൂർ നാരായണ മൾട്ടി സ്പെഷ്യാലിറ്റി ക്ലിനിക്, ജയനഗർ, ബാംഗ്ലൂർ നാരായണ മൾട്ടി സ്പെഷ്യാലിറ്റി ഹോസ്പിറ്റൽ, മൈസൂർ നാരായണ നേത്രാലയ ആശുപത്രികൾ, ബാംഗ്ലൂർ എസ് എസ് നാരായണ ഹാർട്ട് സെന്റർ, ദാവംഗരെ എസ്ഡിഎം നാരായണ ഹാർട്ട് സെന്റർ, ധാർവാഡ്.
എൻ‌എച്ച് ജിൻഡാൽ സഞ്ജീവനി മൾട്ടിസ്പെഷ്യാലിറ്റി ഹോസ്പിറ്റൽ, ബെല്ലാരി സഹ്യാദ്രി നാരായണ മൾട്ടി സ്പെഷ്യാലിറ്റി ഹോസ്പിറ്റൽ, ഷിമോഗ ആർ‌എൽ ജലപ്പ നാരായണ ഹാർട്ട് സെന്റർ, കോലാർ.
കിഴക്ക് ഇന്ത്യ ബ്രഹ്മാനന്ദ് നാരായണ മൾട്ടി സ്പെഷ്യാലിറ്റി ഹോസ്പിറ്റൽ, ജംഷഡ്പൂർ രബീന്ദ്രനാഥ ടാഗോർ ഇന്റർനാഷണൽ ഇൻസ്റ്റിറ്റ്യൂട്ട് ഓഫ് കാർഡിയാക് സയൻസസ്, കൊൽക്കത്ത നാരായണ മൾട്ടി സ്പെഷ്യാലിറ്റി ഹോസ്പിറ്റൽ, ബരാസത്ത്, കൊൽക്കത്ത നാരായണ മൾട്ടി സ്പെഷ്യാലിറ്റി ഹോസ്പിറ്റൽ, ഹൗറ, കൊൽക്കത്ത നാരായണ സൂപ്പർസ്പെഷ്യാലിറ്റി ഹോസ്പിറ്റൽ, ഹൗറ കൊൽക്കത്ത രബീന്ദ്രനാഥ ടാഗോർ സർജിക്കൽ സെന്റർ, കൊൽക്കത്ത റോട്ടറി നാരായണ നേത്ര ആശുപത്രി, കൊൽക്കത്ത എം‌എം‌ഐ നാരായണ മൾട്ടി സ്പെഷ്യാലിറ്റി ഹോസ്പിറ്റൽ, റായ്പൂർ നാരായണ സൂപ്പർസ്പെഷ്യാലിറ്റി ഹോസ്പിറ്റൽ, ഗുവാഹത്തി കേമാൻ ദ്വീപുകൾ ഹെൽത്ത് സിറ്റി കേമാൻ ദ്വീപുകൾ, കേമാൻ ദ്വീപുകൾ അവലംബം പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
നാരായണി
പഴയ തലമുറയിലെ മുടിയാട്ടം കലാകാരിയാണ് നാരായണി .